অনেক ধন্যবাদ এই অত্যন্ত গুরুত্বপূর্ণ তথ্যটি খুঁজে বের করার জন্য। কারণ, এই তো কিছু দিন আগে বৃটেনের আদালতও ব্লগারদের বিরুদ্ধে আরেকটি জঘন্য রায় দিয়েছে। এখানে দেখুন। বৃটেনের এই রায়টির মাধ্যমে ছদ্মনামে যারা ব্লগ লেখেন তাদের গোপনীয়তার সুরক্ষা একরকম ধুলিস্যাত করে দেয়া হল। সারা পৃথিবীতে এমন অসংখ্য ব্যক্তিগত প্রচারবিমূখ শক্তিমান ব্লগার আছেন যাঁরা ছদ্মনামে লেখেন। কখনো পেশাগত জটিলতা এড়ানোর উদ্দেশ্যে, কখনো নির্যাতন কিংবা অন্যান্য আইনী জটিলতা এড়ানোর উদ্দেশ্যে। ইনসাইডার হিসেবে বিভিন্ন প্রতিষ্ঠানে কর্মরত এসব ব্লগাররা ছিলেন বলেই আমরা সাধারণ জনগণ সময় সময় আগাম জানতে পারতাম – পুলিশ ব্যবস্থার অভ্যন্তরে আসলে কি ঘটছে, কিংবা সেক্রেটারিয়েটগুলোতে কি জাতীয় জনবিরোধী কর্মকান্ডের আয়োজন চলছে, কিংবা সামরিক, জঙ্গীদমন বা অভিবাসন নীতিতে মৌলিক কোন পরিবর্তন ঘটতে যাচ্ছে কি না। অত্যন্ত গোপনীয় এসব তথ্যাদি ছদ্মনামধারী এই ব্লগাররা প্রকাশ না করলে জনগণের তা কোনদিনই জানবার সুযোগ হোতো না; প্রতিরোধ আন্দোলন গড়ে তোলা তো আরও অনেক দূরের কথা। ৭০ এর দশকে আমেরিকার ওয়াশিংটন পোস্ট পত্রিকার সাংবাদিকদের কাছে ওয়াটার গেট কেলেন্কারী প্রথম উম্মোচনকারী ‘Deep Throat’ নামধারী সেই ‘সোর্স’-এর কথা তো আমরা এখনো ভুলে যাইনি। তিনি ছিলেন বলেই এত বড় কেলেংকারীর খবর ফাঁস হয়েছিল। আজ আদালতের এই সব রায়ের মাধ্যমে সেই সব ‘ডীপ থ্রোট’-দেরই যেন কন্ঠরোধ এবং শ্বাসরোধ করার আয়োজন চলছে!